**Felhívás**

**Civil szervezetek részére**

**Százhalombatta Város Önkormányzata Képviselő-testülete**

**Munkaterv-tervezetével kapcsolatban**

Százhalombatta Város Önkormányzata Képviselő-testülete és Szervei Szervezeti és Működési Szabályzatáról szóló 3/2011. (II. 14.) önkormányzati rendelete (továbbiakban: SzMSz) 11.§ (1) bekezdése alapján, a Képviselő-testület munkaterv alapján ülésezik, és a tárgyalandó témák ütemezésére legalább féléves munkatervet készít.

A munkatervet, a tárgyfélévet megelőző ülésre kell beterjeszteni, jelen esetben, a 2019. decemberi ülésre.

**A fentiekre hivatkozással, tisztelettel felkérem a helyi civil szervezetek vezetőit javaslattételre a város lakosságának széles körét érintő, a település életét befolyásoló témákban.**

A munkatervhez benyújtott javaslatnak az SzMSz 11. § (3) bekezdése alapján tartalmazni kell:

* a javasolt napirendi pont pontos megnevezését,
* a napirend tartalmának rövid összefoglalását tartalmazó ismertetőt,
* a napirendre tűzés rövid indoklását,
* a napirend tárgyalásának javasolt időpontját.

A javaslat megtételéhez a csatolt mellékletben megtalálható a jogszabályok alapján a Polgármesteri Hivatal által összeállított munkaterv-tervezet.

Javaslatukat, **2019. december 3. napjáig**, szíveskedjenek a Polgármesteri Hivatal Szervezési és Önkormányzati Irodájára eljuttatni**.**

* szervezes2@hivatal.battanet.hu
* fax: 06/23/542-161

**Vezér Mihály Ph.D**

 **polgármester**